Perspektief op gebed (22) - Die hartklop van gebed. - Jan van der Watt - www.bybelkennis.co.za
by Mitch Kalp · 15/10/2020
God verhoor nog gebede.
Deel 1: God verhoor gebede
Toe luister hy weer 'n keer mooi. Wat 'n ontdekking maak hy toe nie! God het hom al lankal geantwoord. God het die eerste maal al vir hom gesê: 'My genade is vir jou genoeg. My krag kom juis tot volle werking wanneer jy swak is' (2 Kor 12:9). Paulus moes uit die antwoord iets oor homself en God leer. Hy wat Paulus is, het begin hoogmoedig word (2 Kor 12:7). Hy het begin dink dat hy die groot onmisbare apostel is. Hierdie doring in die vlees het sy spoed 'n bietjie gebreek. As hy net daarvan ontslae kon raak, het hy gedink, sou die 'sendingveld' nie weet wat hulle getref het nie!
God leer jou.
* Die 'grense' van gebed is God self en daarom is die maniere waarop ons gebed beantwoord kan word, onbeperk. Vir die mens verskaf dit miskien moeilikheid omdat hy nie God in duidelike blokkies kan indeel nie. Maar dit skep die ruimte vir die almag van God om sy volle loop te neem. Gebed het immers nie krag omdat dit gebed is nie, maar omdat God dáár is. Gebed gee ons toegang tot sy krag! Daarom kan God antwoorde gee waar ons dit nie verwag of aan gedink het nie.